text: De skal ikke tænke på el-regningen
  19 december 2011 kl. 17.57
  I en tid, hvor elmåleren er på overarbejde, fik en familie fra Taulov i dag en præmie for at spare på strømmen. Så det næste år skal de ikke tænke på el-regningen.
  Familien Iversen fik i dag besøg af en energikonsulent fra forsyningsselskabet Tre-For. Og sammen med præmien på et års elforbrug fik de flere spareråd med på vejen. 
  i julemåneden stiger danskernes elforbrug med op til 50 procent. Men sådan behøver det ikke være. F.eks. kan der spares ved at bruge eftervarmen i ovnen, når flæskestegen skal laves. 
  Og de fleste familier kan spare 500-800 kr. på at slukke for standby-strømmen til de elektriske apparater.
  